Vyhodnotenie medzirezortného pripomienkového konania

Spôsob pripomienkového konania: bežné

Zoznam oslovených subjektov: podpredseda vlády pre ekonomiku, podpredseda vlády pre legislatívu, podpredseda vlády pre európsku integráciu a pre ľudské a menšinové práva a regionálny rozvoj, ministerstvo dopravy, pôšt a telekomunikácií, ministerstvo zahraničných vecí, ministerstvo vnútra, ministerstvo hospodárstva, ministerstvo financií, ministerstvo kultúry, ministerstvo obrany, ministerstvo školstva, ministerstvo zdravotníctva, ministerstvo výstavby a regionálneho rozvoja, ministerstvo spravodlivosti, ministerstvo práce, sociálnych vecí a rodiny, ministerstvo pôdohospodárstva, ministerstvo životného prostredia, Úrad vlády, odbor vládnej agendy Úradu vlády, Najvyšší kontrolný úrad. 

Počet oslovených subjektov: 18

Zaslali do stanoveného termínu: (11) ministerstvo spravodlivosti (podpredseda vlády pre legislatívu), Najvyšší kontrolný úrad, ministerstvo životného prostredia, ministerstvo zdravotníctva, ministerstvo obrany, Úrad vlády – sekcia kontroly, ministerstvo kultúry, ministerstvo dopravy, pôšt a telekomunikácií, ministerstvo financií (podpredseda vlády pre ekonomiku), ministerstvo pôdohospodárstva, ministerstvo vnútra.

Zaslali po termíne: -

Vôbec nezaslali: (7) podpredseda vlády pre európsku integráciu a pre ľudské a menšinové práva a regionálny rozvoj, ministerstvo zahraničných vecí, ministerstvo hospodárstva, ministerstvo školstva, ministerstvo výstavby a regionálneho rozvoja, ministerstvo práce, sociálnych vecí a rodiny, odbor vládnej agendy Úradu vlády. 

Rozporové konanie: s Ministerstvom vnútra SR, generálny riaditeľ sekcie verejnej správy MV SR Ing. Jozef Liška, JUDr. Dušan Šveda (MV SR), Ing. Viktor Nižňanský, splnomocnenec vlády SR pre decentralizáciu verejnej správy, Mgr. Jaroslav Pilát, konzultant pre decentralizáciu verejnej správy. Konané dňa 6. februára 2003, rozpory odstránené. 

Rezort	Pripomienka	Typ	Spôsob vybavenia	Odôvodnenie	
Ministerstvo životného prostredia SR	Návrhy zákonov o špecializovanej miestnej štátnej správe (bod č. 8 tabuľky) predložiť na rokovanie vlády SR v apríli, t.j. o jeden mesiac skôr, aby tieto mohli byť predložené do NR SR v mesiaci máj	O	A		
	Realizovať nový systém financovania (bod 25) tak, aby bol účinný v skoršom termíne	O	N	Pripomienka sa netýka činnosti MŽP, ich činnosť bude aj naďalej financovaná z príslušnej kapitoly štátneho rozpočtu	
Ministerstvo spravodlivosti SR	Nemá pripomienky				
NKÚ SR	Nemá pripomienky				
Ministerstvo zdravotníctva SR	Nemá pripomienky				
Ministerstvo dopravy, pôšt a telekomunikácií	Nemá pripomienky				
Ministerstvo kultúry SR	Nemá pripomienky				
Ministerstvo pôdohospodár-stva SR	Zosúladiť termín „zrušenie OÚ a KÚ“ v bode č. 20 tabuľky s termínom „reorganizácia KÚ“ v predkladacej správe	O	A	Text v tabuľke je upravený tak, že s textom v predkladacej správe a s povahou veci je v súlade	
Úrad vlády SR, sekcia kontroly	Bod 2, odsek druhý, vypustiť vetu „Pri riešení je potrebné...“.	O	A	Veta bola z textu vypustená	
	Z obsahu aktivít (tabuľka) nevyplýva riešenie problematiky podľa bodu č. 5 Zmena systému kontroly, pričom za optimálne riešenie sa považuje príprava a prijatie takto zameraného právneho predpisu, ktorý by splnil aj podmienku jednotného kontrolného systému pre celú oblasť verejnej správy. 	O	N	Materiál nemal za úlohu ponúknuť konkrétne riešenia v jednotlivých oblastiach, ale len zhrnúť aktivity, ktoré bude v rámci decentralizácie potrebné vykonať a určiť im časový rámec. Úloha vypracovať konkrétne riešenie vyplynie z projektu, ktorý bude predložený na rokovanie vlády v apríli tohto roku (pozri návrh uznesenia).	
	Z dôvodu postavenia Úradu vlády ako ÚOŠS pre kontrolu plnenia úloh súvisiacich s výkonom štátnej správy žiadame, aby úrad participoval na príprave najmä materiálov, týkajúcich sa zmien systému kontroly vo verejnej správe.	O	A		
Ministerstvo obrany SR	V predkladacej správe sa uvádza, že materiál nemá vplyv na zamestnanosť. S týmto vyhlásením predkladateľa sa nestotožňujem, pretože v Návrhu ďalšieho ... sa uvažuje o zoštíhlení administratívy v súvislosti so zrušením okresných úradov. 	O	N	Na zamestnanosť budú mať vplyv až návrhy konkrétnych právnych predpisov, ktoré budú súvisieť so zoštíhľovaním štátnej správy. Na základe tohto materiálu nikto o zamestnanie nepríde, materiál teda nemá vplyv na zamestnanosť. 	
	Bližšie vymedziť pojem „organizuje celý proces vláda SR“, pretože nie je z neho jasné, o aký proces ide.	O	N	Celý materiál sa týka procesu decentralizácie, takže jasne z neho vyplýva, o aký proces ide. 	
	Návrh ďalšieho postupu... predpokladá prijatie ďalšieho, v poradí už tretieho materiálu súvisiaceho s decentralizáciou verejnej správy. Nie je pritom jasné, čo bude s jeho obsahom, pretože základným koncepčným materiálom zostáva Koncepcia decentralizácie a modernizácie verejnej správy prijatá vládou 11. apríla 2000. Ak budú v „projekte“ navrhované ďalšie aktivity nad rámec základnej koncepcie, pôjde v podstate o jej zmenu, čo ale treba jednoznačne vyjadriť. Ak sa v „projekte“ nepredpokladajú žiadne ďalšie aktivity nad rámec schválenej koncepcie, považujeme jeho vypracovanie za zbytočné.	O	N	V predkladacej správe k materiálu sa uvádza, že materiál vychádza z Koncepcie decentralizácie a modernizácie verejnej správy . Pretože niektoré práce v rámci decentralizácie verejnej správy už prebehli (r. 2001), potom sa proces načas zastavil, je potrebné vypracovať podrobný projekt, s konkrétnymi úlohami týkajúcimi sa prípravy legislatívy, ktorú treba v súvislosti s decentralizáciou vypracovať a prijať. Legislatívu musí spájať jednotiaca filozofia, ktorá bude obsahom projektu, preto tento v žiadnom prípade nie je zbytočný. 	
	V texte sa uvažuje o povinnom združovaní obcí. Domnievam sa, že takýto návrh je nad rámec čl. 66 ods. 1 ústavy SR, podľa ktorého majú obce právo, nie povinnosť združovať sa s inými obcami.	O	A	Text bol upravený, slovo „združovanie“ bolo nahradené slovom „zlučovanie“. To sa totiž môže diať na základe dobrovoľnosti, resp. ako povinné, ak je uložené zákonom. 	
Ministerstvo financií SR	Doplniť do návrhu uznesenia bod C. zrušuje úlohy D.2 a D.3 uznesenia vlády č. 969 z 29.11.2000 k návrhu legislatívneho zámeru návrhu zákona, ktorým sa mení a dopĺňa zákon č. 303/1995 Z. z. o rozpočtových pravidlách.	O	N	Úlohy súvisiace s legislatívou budú uložené až v uznesení, ktorým bude prijatý projekt ďalšej decentralizácie, v súvislosti s týmto materiálom sa úlohy súvisiace s konkrétnou legislatívou neukladajú.	
	Súčasťou tohto materiálu, prípadne projektu decentralizácie by malo byť aj vyhodnotenie doterajšieho priebehu decentralizácie, najmä čo sa týka funkčnosti výkonu doteraz prenesených kompetencií, ale aj efektívnosti vynakladania verejných prostriedkov územnými samosprávami, a na základe dôslednej analýzy navrhnúť ďalší priebeh hlavných aktivít prípravy a realizácie ďalšej decentralizácie.	O	N	Na takéto hodnotenie ešte neubehol dostatočný čas, aj vzhľadom na to, že proces ešte neskončil. Pokiaľ samosprávy neefektívne využívajú svoje vlastné prostriedky na zabezpečenie výkonu samosprávnych kompetencií, sú zodpovedné svojim vlastným obyvateľom. Využívanie finančných prostriedkov na kompetencie, ktoré sú preneseným výkonom štátnej správy určuje štátny rozpočet.	
	Prípravu a schválenie legislatívnych úprav súvisiacich s decentralizáciou verejnej správy bude nevyhnutné zosúladiť s prípravou štátneho rozpočtu na rok 2004 a 2005.	O	A	Pozn.: Príprava štátneho rozpočtu na rok 2004 a 2005, ako aj decentralizačné zmeny s tým súvisiace úzko súvisia aj s prípravou a priebehom daňovej reformy v SR.	
	Bod č. 7 tabuľky, posunúť termín predloženia novely majetkových zákonov do vlády aj do NR SR, z dôvodu potreby skoršieho vypracovania novely zákona č. 416/2001 Z. z.	O	N	Dnes ešte nie je úplne jasné, či v ďalšom procese decentralizácie budú prechádzať aj ďalšie zriaďovateľské funkcie a s ním súvisiaci majetok. Konkrétne legislatívne úlohy vyplynú až z projektu decentralizácie. Taktiež nebude novelizovaný zákon č. 416/2001 Z. z., ale budú novelizované jednotlivé zákony, ktoré tento zákon novelizoval.	
	Z tabuľky vypustiť úlohu č. 15.	O	A	Bude súčasťou Projektu (bod č. 3).	
	V tabuľke zmeniť termín v bode č. 23 na 12/2003, s účinnosťou od r. 2005.	O	A	Zmena v tabuľke vykonaná.	
	Upraviť termín vypracovania zákona o rozpočtových pravidlách územnej samosprávy na 06/2004, s účinnosťou od r. 2005	O	A	Termín vypracovania zákona bol presunutý v tabuľke na rok 2004. 	
	V bode č. 20 tabuľky zosúladiť termíny „zrušenie“ OÚ a KÚ s termínom reorganizácia.	O	A	V bode č. 20 došlo k zmene jeho názvu, čím sa odstránila nejednoznačnosť terminológie. 	
	Nekonkrétnosť bodu č. 18.	O	A	Bod č. 18 bol z tabuľky vypustený.	
	Všeobecnosť projektu č. 1 – Reforma miestnej štátnej správy, čo sa týka prechodu činností a majetku štátu, to platí aj pre ďalšie projekty uvedené v návrhu.	O	N	Konkretizácia jednotlivých projektov a úloh z nich vyplývajúcich pre tvorbu legislatívy bude predmetom projektu ďalšej decentralizácie.	
	Návrh ďalšieho postupu prerokovať v Rade vlády pre verejnú správu.	O	N	Návrh ďalšieho postupu... dostal na základe uznesenia vlády za úlohu vypracovať splnomocnenec vlády SR pre decentralizáciu verejnej správy, ktorý má postavenie poradného orgánu vlády, ako Rada vlády pre v. s. Z tohto dôvodu nie je potrebné tento materiál prerokovávať ešte aj v ďalšom poradnom orgáne vlády s podobným zameraním.	
Ministerstvo vnútra SR	Pripomienky č. 1 a 2	O	A	Termín 08/2003 sa z tabuľky (bod č. 15) odstránil, tento materiál bude súčasťou projektu (bod č. 3). Termíny týkajúce sa daňového systému boli v tabuľke upravené po dohode s MF SR. Pôvodná položka č. 20 tabuľky (po úprave č.16)  bola premenovaná	
	Pripomienka č. 3 – informatizácia verejnej správy.	O	A	Doplnené do materiálu.	
	Pripomienka č. 4 – ustanovenia ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu; týkajú sa úloh OÚ a KÚ a ich prednostov a zástupcov prednostov.	O	A	Uvedená záležitosť bude riešená v spolupráci s ministerstvom obrany.	
	Pripomienka č. 5 – návrh na zmenu uznesenia	O	N	Po dohode s predstaviteľmi MV SR, dnešná formulácia návrhu uznesenia zabezpečuje záväznosť materiálu.	
	Pripomienka č. 6 – návrh na zmenu uznesenia	Z	N	Rozpor odstránený na základe dohody v súvislosti s predošlou pripomienkou.	
	Pripomienka č. 7 – analýza činností a financovania OÚ a KÚ	Z	N	Rozpor odstránený na základe dohody, úloha v návrhu uznesenia zostáva formulovaná v pôvodnej podobe.	
	Pripomienka č. 8 – potreby zmien v oblasti správneho konania a posilnenie správneho súdnictva	O	N	Na základe dohody sa dospelo k názoru, že navrhované zmeny je potrebné vykonať, resp. že na niektorých sa už pracuje.	
	Pripomienka č. 9 – integrovaná miestna štátna správa vs. špecializovaná miestna štátna správa	O	N	Ide o rozhodnutie strán vládnej koalície, obsiahnuté v programovom vyhlásení vlády a rozhodnutie koaličnej rady	
	Pripomienka č. 10	O	N	To zabezpečí MV v rámci svojej úlohy vyplývajúcej z návrhu uznesenia	
	Pripomienka č. 11	O	N	Použitá terminológia na účely tohto materiálu dostatočná je, presné definície sa budú používať v projekte, resp. pri tvorbe konkrétnej legislatívy.	
	Pripomienka č. 12	O	Č	Pojmy „združovanie“ a „zlučovanie“ boli v texte upravené. Pojem „funkčné miestne správne jednotky“ síce právny poriadok nepozná, ale tento materiál nie je materiálom legislatívnej povahy, pričom na jeho účely tento termín presne vystihuje opis cieľovej situácie. Nie je pravda, že medziobecná spolupráca na základe druhu pôsobnosti nie je v súlade s ústavnou zásadou rovnosti všetkých obcí. Medziobecná spolupráca je totiž založená na dobrovoľnosti zúčastnených obcí a výber pôsobností, pri ktorých chcú spolupracovať, je takisto ponechaná na zmluvnú slobodu obcí ako právnických osôb. Dotknutý odsek preto nie je potrebné vypustiť. 	
	Pripomienka č. 13	O	N	Odkaz na príslušný projekt je na účely tohto materiálu dostačujúci.	
	Pripomienka č. 14	Z	N	Rozpor odstránený na základe vzájomnej dohody; ide o rozhodnutie strán vládnej koalície, obsiahnuté v programovom vzhlásení vlády	
	Pripomienka č. 15	O	N	Zmeny v systéme kontroly sú v materiále uvedené ako jeden z projektov, ktorý bude v budúcnosti rozpracovaný v súvislosti s decentralizáciou.	
	Pripomienka č. 16	Z	N	Rozpor odstránený po vzájomnej dohode. Ide o oblasti, ktoré sa vzájomne prelínajú, budú vyžadovať spoluprácu MV SR a SPV.	
	Pripomienka č. 17	O	N	Úloha jasne hovorí o potrebe novelizácie jednotlivých rezortných zákonov, nie zákona č. 416/2001 Z. z.	
	Pripomienka č. 18	O	N	Úlohy sú v materiále naznačené, úlohou tohto materiálu však nie je riešiť tieto konkrétne legislatívne záležitosti. Také úlohy vyjdú ako výstupy z projektu, ktorý bude prerokovaný vo vláde v apríli 2003.	
	Pripomienka č. 19	Z	Č	Rozpor odstránený po vzájomnej dohode. Položky č. 9 a 10 sú z tabuľky odstránené, položky č. 11(po úprave 8) a 13 (po úprave 10) ostávajú, podľa potrieb projektu.	
	Pripomienka č. 20	O	N	Na základe vzájomnej dohody sa táto problematika ponechala na riešenie v rámci projektu decentralizácie	
	Pripomienka č. 21	O	A	Položka č. 17 bola na základe dohody z tabuľky vypustená.	

	Pripomienka č. 22
	O
	N	Potreba vyplynie z projektu	
Legenda: O – obyčajná pripomienka
	    Z  – zásadná pripomienka	
	    A – akceptovaná pripomienka
	    N – neakceptovaná pripomienka
	    Č – čiastočne akceptovaná pripomienka